4. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 789 της 7/9 Σεπτ. 1977 (ΦΕΚ Α΄ 254) (Διόρθ. Ημαρτ. εν ΦΕΚ Α΄ 297 της 6  Οκτ. 1977) Περί συγκροτήσεως και λειτουργίας των Σωμάτων Εκλεκτόρων των Ιατρικών Σχολών των Πανεπιστημίων Πατρών και Ιωαννίνων.  Έχοντες υπ’ όψει: 1.Τας διατάξεις του άρθρ. 4 παρ. 8 του Νόμ. 641/ 1977 και  2.Την αριθ. 936/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-1.Εις τα υπό του άρθρ. 4 του Νόμ. 641/1977 προβλεπόμενα Σώματα Εκλεκτόρων δια την εκλογήν καθηγητών προς πλήρωσιν των εδρών των Ιατρικών Σχολών των Πανεπιστημίων Πατρών και Ιωαννίνων χρέη Προέδρου ασκεί ο εκ των μελών του Σώματος των Εκλεκτόρων καθηγητής του Πανεπιστημίου εις το οποίον πρόκειται να πληρωθή η έδρα και τούτου κωλυομένου,  εκ της ημεδαπής, αρχαιότερος των μελών του Σώματος Εκλεκτόρων. Μέλη της υπό του άρθρ. 59 (παρ. 1) του Νόμ. 5343/1932 τριμελούς επιτροπείας οριζόμενα υπό του Προέδρου του Σώματος των Εκλεκτόρων είναι οι κατέχοντες ή καθέξαντες καθηγηταί έδρας ομοειδείς ή συγγενείς προς τας προς πλήρωσιν έδρας εκ των οριζομένων του Σώματος των Εκλεκτόρων συμφώνως προς το άρθρ. 4 του Νόμ. 641/1977. Χρέη Γραμματέως ασκεί υπάλληλος του οικείου Πανεπιστημίου οριζόμενος υπό του Προέδρου του Σώματος Εκλεκτόρων. 2.Τα σώματα των Εκλεκτόρων εκάστης των Ιατρικών Σχολών συνεδριάζουν εις τας έδρας των οικείων Σχολών.  Άρθρ.2.-Η υπό των Σωμάτων Εκλεκτόρων εκλογή καθηγητού των Ιατρικών Σχολών των Πανεπιστημίων Πατρών και Ιωαννίνων γίνεται δια πλειοψηφίας των παρόντων, εις μίαν συνεδρίαν. Εάν κατά την πρώτην ψηφοφορίαν δεν επιτευχθή πλειοψηφία δια την εκλογήν τακτικού Καθηγητού η ψηφοφορία επαναλαμβάνεται δια την εκλογήν εκτάκτου επί τριετεί θητεία Καθηγητού. Εν περιπτώσει ισοψηφίας εφαρμόζονται αι διατάξεις του άρθρ. 1 του Ν.Δ. 2983/1954. (Μετά την σελ. 628,504) Σελ. 628,505 Τεύχος 659-Σελ. 75 Σχολή Επιστημών Υγείας Παν/μίου Πατρών 31.Ζ.δ.2-4 Άρθρ.3.-1.Αρξαμένης υπό του Σώματος Εκλεκτόρων της διαδικασίας Εκλογής καθηγητού, συνεχίζεται αύτη μέχρι περατώσεώς της εντός των κατά νόμον προθεσμιών.  2.Τα πρακτικά εκλογής μετά την επικύρωσιν των υποβάλλονται ομού μετά του οικείου φακέλλου υπό του Προέδρου του Σώματος των εκλεκτόρων εις την Πρυτανείαν του οικείου Πανεπιστημίου μερίμνη δε του Πρυτάνεως εις το Υπουργείον Εθνικής Παιδείας και Θρησκευμάτων. Άρθρ.4.-Επιφυλασσομένων των διατάξεων του Νόμ. 641/1977 και των προηγουμένων άρθρων του παρόντος Π.Δ/τος, δια θέματα προκηρύξεως των εδρών, διαδικασίας εκλογής και διορισμού καθηγητών των Ιατρικών Σχολών των Πανεπιστημίων Πατρών και Ιωαννίνων εφαρμόζονται αι εκάστοτε ισχύουσαι διατάξεις περί του Πανεπιστημίου Αθηνών.  Εις τον αυτόν επί της Εθνικής Παιδείας και Θρησκευμάτων Υπουργόν, αντίθεμεν την δημοσίευσιν και εκτέλεσιν του παρόντος Π.Δ/τος. Σελ. 628,506 Τεύχος 659-Σελ. 76 31.Ζ.δ.4 Σχολή Επιστημών Υγείας Παν/μίου Πατρών 